ČETRTEK – 14.5. 2020

Matematika – SEŠTEVAM DO 100 (D + E = DE)

Danes boš samostojno reševal/a naloge **v DZ 3 na strani 41**.

POTREBUJEŠ:

svinčnik,

stotični kvadrat,

DZ 3.

**DELO Z DZ 3, str. 41**

**9.– 11. naloga**

Pozorno preberi navodila in samostojno reši naloge v DELOVNEM ZVEZKU. Če naletiš na težave, si pomagaj s stotičnim kvadratom.

Rešene naloge še enkrat preveri. Daj jih vpogled staršem.

Uspešno računanje ti želim. 

SLOVENŠČINA – MALA IN VELIKA PISANA ČRKA **Ž**

**1**. **VELIKA PISANA ČRKA Ž**:Izpeljava velike pisane črke **Ž** iz velike tiskane črke **Ž** (v pomoč ti pošiljam link - <https://www.lilibi.si/solska-ulica/slovenscina/dezela-abc/pisane-crke/i/kako-napisemo-to-crko>).

2. Primerjaj veliko tiskano Ž in veliko pisano črko **Ž.**

**3. VELIKA PISANA ČRKA Ž**

Veliko pisano črko **Ž** piši s prstom v zdrob, v mivko, po zraku, po hrbtu, na liste…

**4. DZO 2, str. 103**

Oglej si potezo pisanja velike pisane črke **Ž** na strani **103**. Prevleci jo z nalivnim peresom, nato nadaljuj s pisanjem v DZO eno vrstico. Zapiši tudi besedo **ŽANA.** (Bodi pozoren/na na pravilno držo nalivnega peresa, presledke med črkami »prstek«, pravilno sedenje, odmik očesa od lista ter pravilno potezo črke, upoštevaj črtovje. Veliko pisano črko **Ž** pišemo od zgornje črte do spodnje, vmes pisala ne dviguješ. Ne pozabi črki Ž na sredini napisati kratko vodoravno črto in dodati **strešico)**.

**5. ZAPIS V ZVEZEK**

V črtasti zvezek vadiš zapis velike pisane črke **Ž** (V prvo vrstico pišeš veliko pisano črko z rdečo barvico, nato pa še 3 vrstice z nalivnim peresom. V 4. vrstico napiši besedo **ŽANA**. Pazi na pravilen zapis in vezavo črk).

**6. MALA PISANA ČRKA ž .** Po enakem postopku kot si spoznal/a veliko pisano črko **Ž**, boš zdaj spoznal/a še malo pisano črko **ž**.

* Izpeljava male pisane črke **ž** iz male tiskane črke **ž** (v pomoč ti pošiljam link - <https://www.lilibi.si/solska-ulica/slovenscina/dezela-abc/pisane-crke/i/kako-napisemo-to-crko>).
* Primerjaj malo tiskano in malo pisano črko **ž.**
* **MALA PISANA ČRKA ž**

Malo pisano črko **ž**  piši s prstom v zdrob, v mivko, po zraku, po hrbtu, na liste…

* **DZO 2, str. 102**

Oglej si potezo pisanja male pisane črke **ž** na **strani** **102**. Prevleci jo z nalivnim peresom, nato nadaljuj s pisanjem v DZO dve vrstici.

(Pazi na pravilen zapis »ročice«, vlečeš jo do sredine.)

Napiši tudi besedo **mreža** v **DZO**.

(Pri pisanju črk in besed bodi pozoren/na na pravilno držo nalivnega peresa, presledke med črkami/ besedami »prstek«, pravilno sedenje, odmik očesa od lista ter pravilen zapis in vezavo črk «ročice«. Upoštevaj črtovje.)

* **ZAPIS V ZVEZEK**

V črtasti zvezek vadiš zapis male pisane črke **ž.** (Nadaljuješ na isti strani, kjer si pisal/a veliko pisano črko **Ž.**

V naslednjo prazno vrstico zapišeš malo pisano črko **ž** z rdečo barvico, v preostale vrstice pa z nalivnim peresom.

Napiši tudi eno vrstico besedo **mreža.**

|  |
| --- |
| Danes ti bo sigurno lažje pisati pisani črki Ž in ž, saj sta podobni pisanima črkama Z, z, dodaš jima le strešico. C:\Users\Nada\Desktop\znanje.png |

GLASBENA UMETNOST

Danes se boš naučil/a pesmico **ZVONČKI IN TROBENTICE** s pripevanjem.

**1. DELO Z BESEDILOM**

Večkrat preberi besedilo pesmice. Nauči se vsaj 1. kitico.

**Zvončki in trobentice**

Zvončki in trobentice, mačice, vijolice  
spet iz zemlje vzklijejo,  
saj pomlad je tu.

Travica ozeleni, vse v gozdu oživi,  
kukavca spet poje nam  
svoj napev ku-ku.

Mlada sem in dobro vem,  
da ljubiti vroče smem,  
saj pomlad napravi to, da nam je lepo.

Zvončki in trobentice..

Tudi zame je pomlad,  
pa čeprav več nisem mlad,  
vendar v srcu čutim to,  
pa mi je lepo.

Cingu cingu cingulin  
poje zvonček prek dolin,  
zraven pa trobentica  
trobi tra-ra-ar,  
trobi tra-raa-ra

**2. MELODIJA PESMICE** – V pomoč ti pošiljam povezavo:

<https://www.lilibi.si/solska-ulica/glasbena-umetnost/pesmice-1>

Melodijo pesmice se nauči s pripevanjem.

|  |
| --- |
| Joj, skoraj bi pozabila. Sporočam ti, da boš jutri imel/a **plesno športni** **dan**.  Veselo migaj in se zabavaj. V **ponedeljek** se pa po dolgem času zopet **vidimo v** **šoli.** C:\Users\Nada\Desktop\22304379_z.jpg |